Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 237

39. Számos mennyiségi vizsgálatot kifejezetten a piacok körvonalazására terveztek. Ezek a vizsgálatok a különbözõ ökonometriai és statisztikai megközelítések sorába tartoznak: egy termék keresletének rugalmasságára és keresztárrugalmasságára 5 vonatkozó becslés, az árak idõk folyamán bekövetkezett mozgásának hasonlóságán alapuló vizsgálatok, ársorok közötti oksági összefüggések elemzése, az árszintek közötti hasonlóság, és/vagy az árszintek konvergenciája. A Bizottság annak meghatározására, hogy a múltbeli helyettesítések milyen körülmények között történtek, és hogy mik voltak a jellemzõik, azokat a rendelkezésre álló mennyiségi tényezõket veszi figyelembe, amelyek ki tudják állni az alapos és szigorú vizsgálódás próbáját.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes